שיחה:כפר סאלד

message: בערך נכתב כי
replies: text: "ב-9 בינואר 1948 הותקף הקיבוץ מכיוון הגולן בידי אנשי צבא ההצלה הערבי"
אולם בספרו של בני מוריס, "1948", הוא כותב כי התקיפה בוצעה על ידי "כמה מאות בדווים, שרובם באו מסוריה...בהנהגת האמיר פאעור...". האם יש מקור למידע בדבר צבא ההצלה? יוסאריאן • שיחה 13:57, 12 בדצמבר 2010 (IST)

text: מאז ילדותי (ועוד קודם לכן) מציינים בכפר סאלד את 9 בינואר, יום ההתקפה על המשק, ואף פעם לא סיפרו לנו מי בדיוק היו התוקפים, רק שהם ירדו מההר (כלומר מעברו הסורי של הגבול). את הנתון על צבא ההצלה הבאתי מאנציקלופדיה מפה (2000, עורך מנחם מרקוס) לאחר שלא מצאתי מקור אחר (מרקוס אינו מציין את מקורותיו). בכתבה מ"דבר" (בקישורים החיצוניים) כתוב שהתוקפים היו כ-150 אנשי "פלוגות-קרב סוריות", "לבשו מדים הדומים למדי הצבא הסורי והיו מזויינים בנשק חדיש" - זה לא נראה תיאור של כנופיות בדווים. בינתיים אפשר להשאיר את שתי הגרסאות.

text: אגב, ההרוג "איש ההגנה" היה חבר הקיבוץ  שנורה בעת שרץ לעמדת האיתות כדי להזעיק עזרה מכפר גלעדי. אמנון שביט • שיחה 22:58, 12 בדצמבר 2010 (IST)
replies: text: :ראשית - תודה על תיקון הטעויות שהשארתי בערך.

text: :שנית - לפי הכתבה בדבר יש כבר גרסא שלישית - שם מתחילים ומספרים על "התקפה מתוכננת של פלוגות קרב סוריות", ממשיכים עם מקור אחר שהודיע כי "המתקיפים התרכזו קודם בשטח זוריה שבסוריה, ומשם התקדמו בהנהגת קציני צבא סוריים דרך מעבר מרג' עיון" (זה גם סותר, אגב, את הטענה כי ההתקפה הגיעה מהגולן) ומתוארים גם מדיהם ונשקיהם החדישים. ולקראת הסוף כבר קוראים להם "כנופיות" ו"פורעים", מה שמרמז על אופי יותר עממי (לפחות כך אני מתרשם).

text: :יוסאריאן • שיחה 08:51, 13 בדצמבר 2010 (IST)
replies: text: ::הוספתי קישור נוסף (תודות ל"מעריב") שבו מתואר האירוע ממרחק זמן, ושם כתוב "בהתקפה המרוכזת הראשונה של כוח צבאי סדיר". המספר 500 איש המופיע שם נראה כמו ספקולציה שקשה לאמת אותה, אבל מהכרת השטח ומהסיפורים שאני מכיר מוותיקי הקיבוץ (שדומה לכתוב במעריב), ההתקפה כללה בעיקר ירי כבד מההר והמדרונות, ממזרח ומדרום, מאות מטרים בודדות מהגבול הסורי. איני יודע איפה נמצאת "זוריה שבסוריה", אבל הסיפור על מעבר מרג' עיון (ליד מטולה) נראה איגוף גדול מאוד ולכן תמוה בעיני, ואני תוהה מהו "המקור האחר" שדיווח על כך. לפני כמה שנים עוד יכולתי לברר בקיבוץ, אבל עכשיו נראה לי שהסיכויים לכך נמוכים.

text: ::מוריס מסתמך על מילשטיין, "תולדות מלחמת העצמאות, החודש הראשון" כרך ב', עמ' 205-212. הספר הזה אינו זמין לי כרגע, אבל אפשר לבדוק גם שם.

text: ::בכל מקרה, הדיון הזה משני לערך על כפר סאלד. מבחינת הקיבוץ החשיבות היא בכך שהותקף מכיוון סוריה (יהיו התוקפים אשר יהיו), ושההתקפה נהדפה בעזרת הצבא הבריטי. אמנון שביט • שיחה 10:43, 13 בדצמבר 2010 (IST)
replies: text: :::להשלמת התמונה אוסיף שמוריס מקדים ומספר על הפשיטה השנויה במחלוקת על חצאץ, שאירעה ב-18 בדצמבר - היא אירעה בעקבות כמה תקריות מקומיות, ומנהיגים מקומיים התנגדו לה. יגאל אלון (מפקד הפלמ"ח דאז) אישר אותה, ככה"נ ללא אישור ממטה ההגנה, ובפעולה פוצצו כוחות הפלמ"ח בית, והרגו 7 גברים (4 מתוכם בביתו של האפנדי, פאעור), אישה וארבעה ילדים. מוריס כותב כי בעקבות הפעולה נמלטו רוב תושבי הכפר.

text: :::הפעולה עוררה מחלוקת בהנהגת היישוב, שם טענו כי היא ליבתה את האש.

text: :::את המתקפה על כפר סאלד מייחס מוריס לאותו פאעור, כנסיון נקמה בעקבות הפעולה. מעניין שעיתוני התקופה כלל לא מזכירים את כל ההקדמה הזו (מעריב אף מכתיר את האירוע כתחילת המלחמה). יוסאריאן • שיחה 11:06, 13 בדצמבר 2010 (IST)
replies: text: ::::אכן, וזה צריך להיכתב בחצאץ, לכשייכתב. אמנון שביט • שיחה 11:59, 13 בדצמבר 2010 (IST)
replies: text: :::::אפשר אולי להוסיף להטיות פוליטיות בתקשורת, בתור דוגמא מלפני קום המדינה. יוסאריאן • שיחה 13:53, 26 בדצמבר 2010 (IST)
replies: text: ::::::ב״תולדות מלחמת הקוממיות״ (1967) הוצאת מערכות עמ׳ 90 נכתב כי הכוח מנה ״כ-900 ערבים״. מצד שני, כתוב שם שההתקפה התרחשה ב-10 בינואר 1948 ולא ב-9. Yarinsza - שיחה 22:07, 17 באפריל 2019 (IDT)
thread_title: ההתקפה על כפר סאלד

message: האם נכון להוסיף את תרצה, אלמנתו של מאיר אריאל, לאישים? בברכה, הילד תכול העין שאינו מחובר.
replies: text: לא נכון חנה Hanay • שיחה • מיזם אוניברסיטת חיפה יצא לדרך 17:48, 11 בדצמבר 2012 (IST)
thread_title:  תרצה?